Sniefink
De sniefink (Plectrophenax nivalis) is in fûgel út de famylje fan de Calcariidae (snie- en iisfinken), dy 't besibbe is oant de goarsfûgels. It is in fûgel fan it noarden dy't de toendra's brûkt om te brieden.

Foarkommen
In folwoeksen mantsje is hiel maklik te werkennen oan syn swartwite fearren. It duorret lykwols twa jier foar dat it wyt fan de jonge fûgels sa ljocht wurden is. Dan binne de fûgels wat bruner, krekt as de âldere mantsjes ek by't winterdeis binne. 
It wyfke is ek wat bruner, mar hat ek wol in wite ûnderkant. De wjukken fan de Sniefink binne relatyf lang, de snaffel is lykwols koart. De Sniefinken binne sa'n 16.5 sm lang en wage tusken de 26 en 40 gram. Dêrmei binne se nei grutte te ferlykjen mei de Mosk.

Fersprieding 
Yn Jeropa binne de Sniefinken allinnich yn it noarden te finen. Sy briede yn de simmer op de tûndra's fan Skandinaavje en ek yn Skotlân, meast boppe de beammegrins. Yn Yslân en ek yn it midden fan Noarwegen bliuwe se it hiele jier. By winterdeis lûke de fûgels nei it suden en binne dan by de Noardsee en Eastseekust te finen. Ek yn Nederlân en Fryslân binne se wolris yn lytse groepkes te sjen; yn 2013-2015 wiene der sa'n 1000-3000 wintergasten yn Nederlân.

Iten
It iten fan de Sniefink bestiet út lytse siedden en ynsekten.

Fuortplanting 
Yn maart begjint de briedtiid. Earst komt it mantsje op it briedplak om it territoarium mei syn sjongen ôf te beakenjen. At it dan lykwols somtiden wer snijt dan sammelje se harren wer yn lytse groepkes. It wyfke komt faak in pear wike letter.
It nêst leit meast tusken wat stiennen as yn rotsspleten en is makke fan plantestâlen, de beklaaiïng bestiet út hier en fearren. Meast wurde twa nêsten grutbrocht yn ien jier. It wyfke leit fjouwer oant seis aaien dy't yn sa'n 12-13 dagen útbret wurde.

Taksonomy
De sniefink hat trije ûndersoarten:
 Plectrophenax nivalis nivalis, Noard-Noard-Amearika, Noard-Jeropa
 Plectrophenax nivalis vlasowae, Iislân
 Plectrophenax nivalis townsendi, Eilannen Beringsee

Fûgelsoarte
Moskeftige
Snie- en iisfink
Lânseigen fauna yn Alaska
Lânseigen fauna yn Belgje
Lânseigen fauna yn de Fêreu-eilannen
Lânseigen fauna yn de Feriene Steaten
Lânseigen fauna yn de Oekraïne 
Lânseigen fauna yn Denemark
Lânseigen fauna yn Dútslân
Lânseigen fauna yn Estlân
Lânseigen fauna yn Finlân
Lânseigen fauna yn Fryslân
Lânseigen fauna yn Grienlân
Lânseigen fauna yn Hongarije
Lânseigen fauna yn Japan
Lânseigen fauna yn Jeropeesk Ruslân
Lânseigen fauna yn Kanada
Lânseigen fauna yn Kazachstan
Lânseigen fauna yn Kirgyzje
Lânseigen fauna yn Letlân 
Lânseigen fauna yn Litouwen
Lânseigen fauna yn Moldaavje
Lânseigen fauna yn Mongoalje
Lânseigen fauna yn Nederlân
Lânseigen fauna yn Noarwegen
Lânseigen fauna yn Oezbekistan
Lânseigen fauna yn Poalen
Lânseigen fauna yn Roemeenje
Lânseigen fauna yn Sibearje
Lânseigen fauna yn Sina
Lânseigen fauna yn Sint-Pierre en Miquelon
Lânseigen fauna yn Skotlân
Lânseigen fauna yn Slowakije 
Lânseigen fauna yn Spitsbergen
Lânseigen fauna yn Sweden
Lânseigen fauna yn Tsjechje
Lânseigen fauna yn Wyt-Ruslân
Lânseigen fauna yn Yslân